Monorel KL

**Monorel KL** merupakan salah satu sistem monorel yang beroperasi di Malaysia. Ia merupakan sebahagian daripada sistem RapidKL kendalian Rapid Rail, anak syarikat Prasarana Malaysia, dan salah satu komponen dalam Sistem Transit Bersepadu Lembah Klang. Jajarannya diberi nombor 8 dan diwarnakan hijau muda pada peta transit rasmi.

## Sejarah

### Perancangan dan pembinaan

Skim monorel diumumkan oleh Dewan Bandaraya Kuala Lumpur pada Januari 1990 setelah diluluskan oleh kerajaan Malaysia dalam mesyuarat kabinet pada Jun 1989; kosnya ketika itu dianggarkan pada RM 143 juta. Menurut perancangan asal, sebuah sistem sepanjang  yang terdiri daripada 22 stesen direka untuk mengangkut seramai 34,000 penumpang sehari dalam gelungan 20 minit melalui teras perdagangan Kuala Lumpur, dan ia hendak dibina dalam dua fasa: fasa pertama adalah jajaran  dengan 16 stesen, dan fasa kedua adalah gelungan . Fasa pertama dijangka siap dalam dua tahun.

Menurut perancangan dari seawal 1990-an, jajaran akan terdiri daripada dua cabang (serupa dengan Laluan Ampang dan Sri Petaling), di mana satu cabang melalui stesen Maharajalela hingga ke pusat bandar, dan satu lagi pergi ke Mid Valley, Abdullah Hukum, Jalan Klang Lama dan berakhir di Kampung Pasir, mungkin akan berintegrasi dengan KTM Komuter Laluan Pelabuhan Klang di stesen Petaling atau Pantai Dalam, dengan KL Sentral dan Tun Sambanthan sebagai stesen pertukaran antara kedua-dua cabang. Akhirnya hanya cabang pusat bandar yang dibina disebabkan krisis kewangan Asia 1997.

Kerja pembinaan dijadualkan bermula pada Jun 1990, tetapi ditunda ke Mei 1991 ekoran aduan daripada Datuk Bandar bahawa tender-tender yang diserahkan untuk kerja persiapan awal terlalu mahal. Semenjak itu tidak terdapat sebarang aktiviti pada projek ini malah tidak banyak terdapat butiran berkenaan hala tuju projek. Kontraktor utamanya ialah syarikat tempatan BNK yang menghadapi kesukaran mencari penyokong untuk membiayai bahagiannya dalam usaha. Antara sebab-sebab kesukaran memperoleh pembiayaan adalah anggaran kos projek yang meningkat mendadak dan juga kurangnya pengalaman BNK dalam mengendalikan projek-projek sebesar ini.

Pembinaan dimulakan semula oleh Hitachi, Ltd., tetapi tergendala pada Disember 1997 akibat krisis kewangan serantau. Kerja bersambung semula pada Julai 1998 apabila MTrans Holdings mengambil alih dan mengilang armada sendiri dan menyiapkan projek untuk menjimatkan kos; jajaran disiapkan setelah menelan belanja RM 1.18 billion.

Menurut rancangan transit tahun 1999, Monorel KL terdiri daripada 19 stesen, bermula dari Titiwangsa, Chow Kit, Wawasan, P. Ramlee, Raja Chulan, Bukit Bintang, Imbi, Hang Tuah, Merdeka, Sultan Sulaiman (dibatalkan) hingga Tun Sambanthan, diikuti laluan yang tidak terbina dari Syed Putra, Taman Seputeh, Abdullah Hukum, Lembah Pantai, Pantai Dalam, Taman Desa, OUG hingga Kampung Pasir.

### Pembukaan
Jajaran monorel kota ini dibuka pada 31 Ogos 2003 dan terdiri daripada 11 stesen yang melayani dua landasan selari bertingkat sepanjang . Ia menghubungkan hab pengangkutan KL Sentral di selatan dan Titiwangsa di utara dengan "Segi Tiga Emas", iaitu kawasan perdagangan, beli-belah dan hiburan yang terdiri daripada kawasan Bukit Bintang dan dikelilingi Jalan Imbi, Jalan Bukit Bintang, Jalan Sultan Ismail, dan Jalan Raja Chulan.

Selepas pembukaan, pemilik Monorel KL iaitu KL Monorail System Sdn Bhd (KLMS), anak syarikat KL Infrastructure Group (KL Infra), mendapat persetujuan untuk memegang konsesi 40 tahun untuk mengendalikan monorel. Jajaran dan bilangan stesen tidak berubah-ubah sejak tahun 2003.

Semenjak bermulanya operasi, KL Infrastructure Group mengalami kerugian besar akibat susut nilai dan kos pembayaran semula faedah. Untuk tahun kewangan berakhir 30 April 2004, KL Infra mencatatkan kerugian bersih RM 46.24 juta dari pendapatan RM 15.08 juta. KL Infra juga memohon pinjaman dari kerajaan sebanyak RM 300 juta dan pinjaman infrastruktur RM 260 juta dari Bank Pembangunan Malaysia.  Selain daripada itu, KL Infra mempelawa tiga anak syarikat MTrans untuk membaiki perniagaannya, tetapi gagal setelah beberapa syarikat berkenaan diserap oleh Scomi.

### Pengambilalihan oleh pihak kerajaan

Pada April 2007, KL Infra berbincang dengan pihak kerajaan dan Bank Pembangunan Malaysia Berhad untuk menjual laluan Monorel KL kepada Syarikat Prasarana Negara yang ketika itu sudah menyerap kedua-dua sistem LRT iaitu Laluan Kelana Jaya dan Laluan Ampang dan Sri Petaling, di samping membeli 10% saham KL Infra. KL Infra dikatakan berhasrat untuk berundur dari perniagaan monorel Malaysia. Pengambilalihan ini adalah dalam pelan induk kerajaan untuk meningkatkan kualiti pengangkutan awam bandar.

SPNB menyatakan persetujuan secara prinsip bagi pengambilalihan KL Monorail pada 22 Disember 2006 dan satu persidangan susulan diadakan pada 6 Februari 2007 dengan kerajaan mengenai pengambilalihan aset beroperasi dan pegangan liabiliti pinjaman. Audit ketepatan tanggungjawab telah dilakukan dari 5 Mac hingga 27 April 2007 oleh para perunding yang dilantik oleh kerajaan. Selepas persetujuan mengenai pengambilalihan ini, BPMB memberi KL Monorail penunggakan masa sehingga 29 April 2007 bagi pembayaran faedah yang berjumlah RM4,244,801.91 yang asalnya harus dilangsaikan pada 29 Disember 2006.

Namun, pada 26 Mac 2007, KL Infra diberitahu oleh Bank Pembangunan Malaysia bahawa bank itu tidak akan lagi menerima apa-apa rayuan penundaan bagi pembayaran faedah dan seterusnya pada 27 April 2007, bank itu menegaskan bahawa tiada lagi moratorium bagi pembayaran faedah akan dibenarkannya. Pada 29 April 2007, pihak KL Monorail tidak mampu membayar balik faedah cagaran yang sudah tiba tarikh luputnya. 

Pada 3 Mei 2007, KL Monorail diisukan notis kegagalan membayar hutang oleh Bank Pembangunan Malaysia yang hendak menerima bayaran semula jumlah pinjaman pokok keseluruhan bernilai RM609,616,423.73 serta faedah dimodalkan sebanyak RM296,428,910.88, menjadikan jumlahnya RM906,045,334.61. Syarikat itu diberi tujuh hari mulai hari itu bagi membayar balik jumlah keseluruhannya, namun masih gagal berbuat demikian. Pada 14 Mei 2007, Mohd Anwar Bin Yahya dan Cho Choo Meng dinamakan sebagai penerima dan pengurus oleh Amanah Raya Berhad, iaitu Pemegang Amanah Jaminan Bank Pembangunan Malaysia. Namun begitu, proses pengambilalihan ini dianggap masih  diteruskan kerana KL Infra telah menyatakan perbincangannya dengan kerajaan dan Bank Pembangunan Malaysia masih diadakan untuk menangani cadangan pengambilalihan KL Monorail oleh SPNB berdasarkan perbincangan dan persetujuan secara prinsip awalnya.

Antara kesan daripada pelantikan penerima dan pengurus adalah kemungkinan bahawa KL Infra tidak akan menerima sebarang pampasan untuk KL Monorail sekiranya pengambilalihan SPN dilangsungkan.

Dagangan KL Infra digantung sejak 15 Mei 2007. Pada hari yang sama, lembaga KL Infra mengumumkan kepada Bursa Malaysia bahawa syarikat tersebut mendapati dirinya tidak mampu membayar segala hutangnya dalam tempoh tidak melebihi 12 bulan. Pada 28 November 2007, Prasarana menandatangani perjanjian jual beli dengan KL Monorail Systems, maka Prasarana secara efektif menjadi pengendali KL Monorail dan oleh itu mengambil alih pinjaman BPM sebanyak RM 882 million BPM.

## Infrastruktur
### Stesen

### Armada

Tren-tren terawal yang digunakan pada laluan Monorel KL adalah 10 set tren dua gerabak berganding kekal jenis Alweg. Setiap tren dapat menumpangkan 158 orang sewaktu operasi biasa. Gerabak-gerabak monorel dipasang oleh syarikat tempatan Scomi Rail di kilang Rawang yang mempunyai landasan sendiri untuk ujian tren..

Monorel KL kemudian menaik taraf kepada tren empat gerabak. Tren-tren ini juga dikilang oleh Scomi, kali ini mengikut reka bentuk sendiri iaitu SUTRA. Setiap tren ini boleh menumpangkan 430 orang setiap perjalanan berbanding 213 orang untuk tren dua gerabak. Tren-tren SUTRA dilengkapi dengan empat kamera televisyen litar tertutup serta ruang untuk kerusi roda dan kereta sorong bayi.

Dua set pertama tren empat gerabak mula berkhidmat pada Disember 2014, disusuli set-set selebihnya yang tiba secara berperingkat. Walaupun dijangka semuanya beroperasi menjelang akhir tahun 2015, namun hanya lima set sempat dihantar. Kelima-limanya pun diberhentikan pada Mei 2017 atas sebab keselamatan. Tiga set empat gerabak dipulihkan pada Ogos 2019, disusuli dua lagi set empat gerabak baharu pada bulan September. Pada awal 2020-an, tujuh lagi tren empat gerabak ditempah, dan perkhidmatan monorel menggunakan tren empat gerabak sepenuhnya mulai 23 Mei 2022.

## Penumpang

## Galeri

File:KLMonoRail-Top.JPG|Pandangan KL Monorail dari atas
File:KL monorail.JPG|Monorail di Stesen Imbi
File:KL Monorail.JPG|Stesen Tun Sambanthan
|Peta laluan
File:Monorail Kuala Lumpur.jpg|KL monorel menghampiri stesen Bukit Bintang


## Lihat juga

*Monorel di Malaysia
*Laluan Ampang
*Laluan Kelana Jaya
*Pengangkutan awam di Kuala Lumpur

## Rujukan


## Pautan luar
* - Laman rasmi KL Monorail